Zápisnica č. 16
zo zasadnutia MV č. 4 – Sídlisko Mier Spišská Nová Ves

Termín: 12. máj 2008

Prítomní: pp. Mgr. Demečko, Mgr. Prochotská, Para, Ing. Kucharovičová, Mgr. Bartko,
	    RNDr. Leskovjanská, Dirga, Melikant, Eštoková, Findurová, Tornay, Fiffik.

	Na zasadnutí sa skontrolovalo plnenie úloh a rozdelili sa úlohy na ďalšie obdobie.

U z n e s en i a :

1.	V platnosti ostáva požiadavka na osadenie pieskovísk doskami. MV č. 4 túto 
požiadavku stanovil v minulom roku a to z určených 200 tis.. Sk pre tento MV. Jednať s odd. komunálneho servisu.
								Z.: p. Mgr. Demečko
2. Umiestnenie odpadkových košov pre  psie exkrementy na sídl. prerokuje s odd. komunálneho servisu p. Mgr. Prochotská.
3. Dokument televízie Reduta o neodpratávaní psí exkrementov ich majiteľov sa pripravuje, zbiera sa materiál.
4. Pri umiestňovaní veľkých kontajnerov treba dbať na ich pravidelné vyprázdňovanie. V budúcnosti umiestňovať kontajner i na Wolkerovej pri škole Komenského ul. – južná strana.
5. Požiadavku na umiestňovanie kontajnery na veľký, i stavebný odpad predloží p. Para schválenie Mestskému zastupiteľstvu.
6. MV č. 4 nesúhlasí s riešením neodstrániteľnosti sklápacích garáží. Problém sa musí riešiť! Sklápacie garáže na Tr. 1. mája sú nefunkčné, zaberajú miesta na parkovanie. Majitelia nemajú zaplatené miesta na parkovanie. MV č. navrhuje tieto garáže pozbierať a odstrániť.
S odd. komunálneho servisu bude jednať predseda MV.
								Z.: Mgr. Demečko
								T.: 30. 5. 2008
7. Pri riešení parkovacích miest za treba opierať o zápisnicu č. 13. Problém treba riešiť najmä na Wolkerovej ul. pri Charite, je to akútne. Možné uvažovať i o presune zastávky autobusu č. 6, čím by sa získali ďalšie parkovacie miesta. S odd. výstavby budú jednať členovia MV č. 4.
Z.: pp. Para, Melikant, Kucharovičová, Demečko
T.: 30. 5. 2008
8. Požiadať Mestské lesy o bezplatné pridelenie dreva na výrobu detských ihrísk, jedného do materskej škôlky na Sídlisku Mier a druhého na verejné priestranstvo, lokalita sa určí dodatočne.
					Z.: pp. Mgr. Demečko a Para
9. Urgovať vytvorenie bezbariérového prístupu do kina Mier.
					Z.: p. Mgr. Demečko
10. Zabezpečiť cez odd. komunálneho servisu, aby sa na Komenského ul. ku kontajnerom
autom smetiari vchádzali bokom, nie cez chodník a neničil sa tým opravený chodník ani obrubníky.
					Z.: pp. Mgr. Prochotská
11. Dlhotrvácu požiadavku na opravu zničenej križovatky na Wolkerovej ul. /východne od 
kotolne, ako sa teraz opravil chodník/ žiadame riešiť. Jednať s odd. výstavby.
Opraviť tiež dieru vzniknutú po oprave kanála na Jilemnického ul. 6 /kolmo na Wolkerovu ul./
						Z.: pp. Para, Kucharovičová, Demečko
						T.: 30.5.2008
12. Na veľkom parkovisku pri reštaurácii Rudolf /západná strana/ žiadame odstrániť škaredé zábrany proti možnosti prechádzania áut cez chodník a trávnik a nahradiť ich kvetináčmi. Jednať s odd. komunálneho servisu.
						Z.: pp. Para, Mgr. Prochotská 
13. Stánok na rohu ul. J. Matušku a Štúrovom nábr. je zničený, nefunkčný, majiteľ sa o neho nestará,, schádzajú sa v ňom asociáli, pôsobí veľmi neesteticky, požiadať majiteľa aby ho zlikvidoval.
14. Na zasadnutie vlády SR v našom meste pripraviť materiál o realizácii Areálu zdravia. Tento areál má MV č. 4 v pláne už dlhé roky, v tomto volebnom období v Hlavných úlohách a pre také veľké sídlisko ako je Mier je nevyhnutný. 
						Z.: pp. Mgr. Demečko, Para, Mgr. Prochotská
						     Ing. Kucharovičová
						T.: 15. 6. 2008
15. Pri opravách ciest na Mieri žiadame drť z opráv ciest a doviesť ju ku garážam na Wolkerovu ul. oproti Charite, odbočka na Jilemnického ul. a na Komenského ul. ku garážam pri kotolni.
						Z.: p.Mgr. Demečko
16. Žiadame opätovne prerokovať možnosť odstrániť búdku zástavky č. 6 na  Wolkerovej č. 16, vzhľadom k tomu, že sa v nej schádzajú mladiství, sú hluční, popíjajú alkohol a rušia.
17.  Upozorňujeme na kosenie areálu pri „fľudri“ a bývalom prírodnom kúpalisku.
18. Žiadame zabezpečenie asfaltového povrchu na volejbalového ihriska na ul. J. Matušku /západná strana/ a pri cyklotriali, ul. Jilemnického. Jednať s. odd. výstavby.
Z.: pp. Melekant, Ing. Kucharovičová, Para, Mgr. Demečko
19. Medzi činžiakmi na Tr. 1. mája 27 a 29 je potrebné zbúrať múry, ktoré mali slúžiť na ochranu kontajnerov.  Tento priestor slúži ako verejné WC, ako skladište veľkého odpadu, i stavebného, schádzajú sa tam asociáli, popíjajú a rušia, je tam veľký smrad. Múriky sú značné poškodené, zbúraním by sa priestor odkryl a nedovolil by vykonávať verejne potrebu a pod.
20. Výjazdové zasadnutie sa uskutoční 18. 6. 2008 o 13, 30 hod.. na chate Slovenského raja na Čingove. Prizvaní budú ved. odd. výstavby a kom. servisu a p. Pačnár. Odchod od bývalej Primy  o 13.00 hod.

Za správnosť: Findurová M.